### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 25. juni 2025 har vedtaget Magistratens foranstående indstilling af 17. juni 2025.

Enhedslisten de Rød-Grønnes byrådsgruppe kunne ikke tiltræde indstillingen.

###

Offentlig fremlæggelse af forslag til Lokalplan 1229, Udvidelse af [adresse], kommuneplantillæg 163 for et område til tekniske anlæg og den tilhørende miljøvurdering af planerne.

### Resume

Lokalplanområdet er beliggende i den sydlige del af [adresse] ved [adresse] i [adresse].

Lokalplanen skal sikre, at området kan anvendes til tekniske anlæg, og den udlægger arealet til opførelse af et CO2-fangstanlæg, et CO2-fordråbningsanlæg og akkumuleringstanke.

Nye anlægs højder tilpasses de eksisterende anlægs, dvs. maks. op til 45 meter.

Den skovmæssige og afskærmende beplantning mod [adresse] fastholdes.

Forslaget er i overensstemmelse med kommuneplanens mål, men ikke de konkrete rammer, og ledsages derfor af et kommuneplantillæg, som skal muliggøre de nye anlæg.

Forslag til lokalplan og kommuneplantillæg er blevet miljøvurderet, og der er identificeret nogle miljømæssige opmærksomhedspunkter, som Kredsløb forventer at finde løsninger på.

Miljøstyrelsen vil også senere skulle give selve anlægget en miljøgodkendelse.

### Beslutningspunkter

Det indstilles, at

1) forslag til Lokalplan 1229 Udvidelse af [adresse], tillæg 163 til Kommuneplan 2017 godkendes til offentlig fremlæggelse.

2) Miljøvurdering af lokalplan 1229 og forslag til tillæg 163 til Kommuneplan 2017 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-06-2025

Christopher Kjær: 10

Fremsendes til [adresse] med bemærkning, at Magistraten i mødet den 17. juni 2025 anbefaler, at byrådet tiltræder Magistratsafdelingen for Teknik og Miljøs indstilling af 5. juni 2025.

Alternativet tog forbehold.